
Bio&atta tttMario Benigno Miááenáorp (May) 


Mario Benigno Middendorp a nace na Aruba dia 13 di februaril955. 

Su nomber di cariño ta Maytje, of May. Band’i cas, e bisiñanan y tambe e famia 
semper a yam’e asina. Nomber di Mario su mama ta Emerita M. Helder y a nace dia 
28 di september 1925. Nomber di su tata ta Abele P. Middendorp y a nace dia 16 di 
februari 1928. E ta hende di Friesland. Mario a lanta y crece na Hospitaalstraat 9 cu 
actualmente ta caya ing. Roland Lacle den e bario di Oranjestad. 

Nan ta cuatro ruman: dos par di morocho, Aneke cu Tieneke, Maria y Mario. 

Mario a nace ultimo, pero e ta morocho cu Maria. Mario ta number cuatro. Su tata a 
bay bek Hulanda y el a bolbe casa. Mario tin cuatro ruman mas na Hulanda. Na 
augustus 1976 Mario a cuminsa traha como docente na Johnn. F. Kennedy school te 
cu juli 2018, despues di a baha cu pension na december 2010. Na December 1984 
Mario a casa cu Aydee Torres-Rincon kende a nace dia 13 di september 1954 na Cali Colombia, y for di e 
matrimonio ey nan tin tres yiu, un yiu homber y dos yiu muhe. Nan a casa dia 7 di december pa raad y 21 di 
december pa misa. E yiu mayo ta Aymar A Middendorp, ta mucha homber kende a nace dia 4 di februari 1987, 
djey a bin Heidi A. Middendorp, mucha muhe, kende a nace 1 di juni 1990 y nan ultimo yiu ta Aimee C. 
Middendorp, kende a nace dia 11 di augustus 1993. Tur su yiunan tin talento musical y a sigui den musica. 



Seáun Nario e bida artistico a niiica disciplina personal cu bo iin. 


E auto mes ta 
hiba bo bay bo 
cas 


E ta bay pa e disciplina personal cu bo tin tambe. Bo sa cu bo tin bo hogar, dus b’a 
cab’i toca, bay bo cas. E auto mes ta hiba bo bay bo cas. Esey tabata e parti bunita di 
tur e cosnan aki, cu bo ta sa di yega bo cas. Y no keda sinta riba caya. Semper bo ta 
haya algun tocado cu e pretexto cu “ta e auto ta off-road!” 


E bida Artistico 


Pa bisa berdad, ya na cinco aña di 
edad caba, Mario tabata gusta 
scucha musica di e beatbandnan 
di antes, manera The Beatles. 
Mario tabata traha su mesun 
instrument, manera guitara cu 
bleki di azeta dushi Tralala cu 
liña di pisca y coy bleki buscuchi 
pa bati riba dje. Pero cu ocho aña, 
Mario a cuminsa toca cuatro. 
Despues di esey, tabatin e grupo 
di aguinaldo cu el a bay den dje y 
De Trupialen tambe. Asina el a 
keda desaroya e parti musical. De 
Trupialen semper a dedica hopi 
riba musica di Aruba mes na 
Papiamento. Nan conoce y a 
concentra hopi riba nos 
tumba, danza, wals y mazurka. 



Despues di esey, na aña 1968 nan a 
lanta un grupo di gaita na De 
Trupialen, anto den e grupo di gaita 
ey ta caminda Mario a cuminsa toca 
baho. Di e tempo ey, Mario a keda 
toca baho. Esey porcierto tabata e 
comienso di e instrumento musical 
cu Mario a uza mas tanto te dia di 
awe. Leu leu el a keda toca e cuatro 
pa busca e akkoordnan cu e mester. 
E1 a bay tambe den coro di misa, 


anto e ta skirbi musica pa e coro. 
Pero p’esey di mes, e tin cu bay 
check riba e cuatro tambe pa wak 
cua akoord ta zona mas bunita den 
misa. Tin un buki cu yama 
Cantoral, den cua tin tur e 
canticanan di misa, pero den niun 
di nan tin un entrada (intro). 

Mario ta skirbi tur cos di nobo den 
forma digital, anto e ta traha un 
entrada di biaha pa e canticanan. E 
ta pona akkoord extra den nan, pa 
nan zona mas modemo posibel. 
Mario mester bisa cu e 
organisacion De Trupialen, a yuda 
nan hopi den disciplina, tanto 
personal como musical. Wak pa 
bo ta semper na ora. Hopi di nan 
den Trapialen mes a haya e 

disciplina ey di ta na ora semper. Nan tabatin un grupo di tocado den e 
agrupacion musical cu ta acompaña e coro y Mario a toca cuatro eyden. 
Despues el a bay toca baho. Tabata su bon amigo di infancia Mario Tromp 
y e, kendenan tabatin un cuatro anto ta nan so tabata toca e instrumento 
aki. 


Nario mester 
blsa cu De 
Trupiaien cu 
a yuda nan 
hopl den 
dlsclpilna 
tanto 
personal 
como 
muslcal. 


Dedicacion y stilo musical 


Mario a dedica mas tempo na e baho y esey tabata su instrumento principal te dia di awe. Mario a purba di 
haci hopi cos, specialmente loke ta concemi e parti cultural. Scucha hopi y purba di improvisa tambe aden, 
bo tin cu purba crea bo mesun estilo di toca baho. Tambe Mario por bisa cu ta tuma tempo pa practica e 
tecnicanan di nos musica. No ta cos cu ta bay di awe pa mañan. Y abo ta gana experencia. Cada bes tin algo 
nobo, por ehempel bo ta tende e wals y ya tin algo nobo den dje. Mescos ta conta pa e mazurka, e tumba di 
nos tambe cu a bay hopi dilanti. Bo tin cu desaroya tecnica pa bo haya toca manera e ta zona den su forma 
modemo. Si Mario scucha den e grabacion antes di Rufo Wever (dfm) y di Padu mes con e tumba ta zona, 
esaki tabata completamente otro cos. Asina nos ta wak con e desaroyo musical a bay, pero atrobe tur cos ta 
depende di e dedicacion cu nos tin na nos tumba, wals, mazurka, danza y e polka. 

Desaroyo y su particlpacion musical 



Mario tabata den varios grupo 
musical. E1 a cuminsa cu De 
Trupialen naturalmente. Esey 
tabata e base mas principal. 
Despues el a move pa diferente 
grupo di aguinaldo y di gaita 
tambe. Mario por menciona e 
bandanan cu el a milita den nan. 
Uno masha conoci e tempo aya, 
tabata Estrellas del Barrio, cu e 
gran Jose Doedel Sofia. Despues 
di esey a bin Latin Power (Poder 
Latino), cu 


Mario a forma parti di dje pa toca 
den hotel. A sigui Papito y su 
Doble Sabor, Vibracion ’74, 
Grasshopper band, Skére Arends 
y Los Casiques, hopi aña nan a 
toca hunto den hotel specialmente 
pa fiesta di famia y nan tabata 
biaha bay Hulanda tambe. Tambe 
Mario a yuda ECO di Johnny 
Poentje Castro (dfm), den 
temporada di camaval. Despues a 
bin e combo pa compaña Padu 
del Caribe. Nan a biaha pa 
Hulanda, 



Scol di Musica Harpa y Cuarta di 
Edgar Kelkboom 



Trio Huasteca di Etty Toppenberg, 
hunto cu Max Hassell cu Eric 
Escalona a biaha varios biaha pa 
Hulanda, Corsou y Boneiro pa e 
presentacionnan. Tipico Arco iris 
di Chonai Farro, hunto cu Rubin 
Ponson, Nelson Oduber. Mario ta 
corda nan tur, p.e. Robby cu Rudy 
de Cuba. Muco kende ta toca 
conga y Chonai mes ta toca timbal, 
Pero ey tambe nan a graba si Mario 
no ta ekiboca, tres disco compacto. 
Nan a toca 


den Bon Bini Festival y na diferente luga cu tin cos tipico. Mario no mag di lubida Edgar Kelkboom di e scol 
di musica Harpa y Cuatro cu semper tin nan concierto na december. Durante hopi aña Mario a yuda nan cu 
esey tambe. E ta gradici Edgar hopi pa esey, pasobra te hasta grabacion nan tin cu Edgar tambe riba cd y 
cassette. Mario a toca tambe cu un bon gmpo cu yama Zjilea bou direccion di Chencho Kelly. 


Grabacionnan realisa 

Mario no por a conta nan. Nan no ta hopi, pero pa bisa berdad, el a graba cu 
diferente grapo y personanan tambe. E por menciona Sr. Toti Arends kende a graba 
su cd riba cual Mario a graba e baho pe. Mario a menciona Tipico Arco Iris caba. 
Despues el a yuda diferente grapo. Nan ta yam’e y si e por, e ta bay. Durante casi 
diesdos aña of ta mas tempo Kelkboom tabatin Watapana Recording Studio y tur 
december nan ta saca nan cd di Pasco. Diferente agrupacion a graba aya y Mario 
tambe a graba varios biaha eyden. E1 a graba tambe den e Studio di Antonio Lacle, 
Araba Recording Studio. Hunto cu diferente grupo y cu Padu del Caribe mes tambe 
na Studio di Franklin Granadillo. Mario a graba tambe cu su bon amigo Lucio 
Rivadeneira (dfm) un bon cd di dje. Tur grabacion ta enrikece bo experencia 
musical mas ainda. 

Tur grabacion ta 
enrikece bo 
experencia 
musical mas 
ainda. 

E parti internacional 


Mario a presenta diferente biaha na Hulanda, Corsou y Boneiro, tanto cu e combo di Padu mes y tambe cu 
Trio Huasteca. Fuera di esey, nan a yega di bay cu Latin Power mes Bogota, Colombia pa toca y haci 
grabacion tambe. Mario a biaha cu combo di Padu, entre otro pa e Concierto di siglo, nan a bay un largo 
tempo Hulanda pa toca na diesdos diferente ciudad na Hulanda. Tambe tabata na aña 1988 cu nan a biaha cu 
los Caciques y nan a bay Jaarbeurs na Utrecht. 


Acontecimento cu Mario a considera mas importante 


Segun Mario tur acontecimento ta 
importante. Ta bay pa dedicacion 
di bo mes tambe como musico y 
pa e grupo cu bo ta haci bo 
esfuerso maximo. No ta importa 
si nan ta paga si of no, pero bo ta 
haci bo esfuerso, pasobra bo kier 
duna tur loke bo tin na e persona 
cu ta scucha bo na e momento ey. 
Tin temporada di aña cu ta exigi 
mas tempo y dedicacion, manera 
e temporada di Pasco, 


Aña Nobo, cu nos tin nos Dande 
etc. Bo ta dedica tempo na dje, por 
ehempel nos camaval cu ta exigi 
hopi dedicacion. Ta bin e fiesta di 
Dera Gay. Asina bo tin e 
festivalnan na unda bo ta toca y 
asina e aña ta sigui core y cada bes 
tin algo pa haci. Pero den tur, 
Mario a hinca tempo aden. E ta 
haya tur actividad importante, 
pasobra e kier a haci algo bon. 

Pero toch pa Mario 


tabatin algo hopi grandi, cu e no 
por keda sin menciona. Ta un 
honor pa Mario como musico pa 
forma parti di un banda pa 
compaña Padu, e tata di nos 
cultura. Esaki tabata algo masha 
masha grandi mes. Specialmente 
cu Mario por a biaha cune tambe 
pa e concierto di siglo na unda bo 
ta conoce otro musiconan tambe 
di Corsou y di Boneiro. 


Sugerencia pa futuro generacion 


Antes no tabatin nada pa yuda cu bo desaroyo musical. Nos no tabatin scol di musica. Mario a bay cas di 
famia Sofia y ey tabatin algun instmmento musical, caminda Mario por a bay siña toca algo. Awor aki ta otro, 
awor nos tin nos scolnan di musica. Tin caminda bo ta siña e cosnan basico, te hasta bo por bay mas leu cu ne 
tambe. Mario a menciona e scol di musica di harpa y cuatro di Sr. Edgar Kelkboom, cu a yuda hopi musico pa 
siña toca un instrumento, pa asina haya smaak den musica tambe. Nos tin scol di musica Rufo Wever, cu ta 
existi pa hopi aña caba. Awor aki, si bo tin e basico caba, bo por sigui bay ey pa bo desaroya mas den bo 
instrumento musical. Ta bon tambe si tin un hende cu kier siña algo, pa di biaha e siñ’e na e manera corecto. 

Si bo ta toca un cuatro, siñ’e bon. Bo tin bo dedenan y tur bo ta uza ora bo ta toca cuatro, te hasta e duim 
tambe. Si for di principio, bo no ta tene bo instmmento bon of bo ta coy un mal custumber di “toca manera 
abo ta haya ta bon”, nunca lo bo bira un bon musico! 

